**Feketeerdő Község Önkormányzata Képviselő-testülete**

**1/2013. (II.22.) önkormányzati rendelete**

**Feketeerdő Község Önkormányzatának 2013. évi költségvetéséről**

Feketeerdő Község Önkormányzatának Képviselő-testülete az államháztartás szóló 2011. évi CXCV. törvény valamint a 2011. évi CLXXXIX. törvény a helyi önkormányzatokról alapján és figyelemmel az államháztartás működési rendjét szabályozó 368/2011. (XII.31.) Kormány rendelet és a Magyarország 2013. évi költségvetéséről szóló 2012.évi CCIV. törvény rendelkezéseire, az alábbi rendeletet alkotja.

**1.§**

(1) A Képviselő-testület Feketeerdő község 2013. évi költségvetésének

kiadási főösszegét 50 830 e Ft-ban,

bevételi főösszegét 50 830 e Ft-ban állapítja meg.

(2) A Képviselő- testület az önkormányzat költségvetési bevételeit és kiadásait előirányzat csoportok, kiemelt előirányzatok szerinti bontásban 1, 2. mellékletek szerint állapítja meg.

2. §

A Képviselő-testület a 2013. évi költségvetéslétszámkeretét 2 főben határozza meg, ebből közfoglalkoztatott 1 fő.

**3. §**

(3) A Képviselő-testület az Önkormányzat költségvetésének egyenlegét, valamint a költségvetési hiány belső finanszírozására szolgáló előző évek pénzmaradványának igénybevételét a rendelet *3. melléklete* szerint állapítja meg.

**4. §**

A Képviselő-testület az önkormányzat 2013. év fejlesztési céljait a *4. melléklet* szerint állapítja meg.

**5.§**

Az önkormányzatnak nincs önállóan gazdálkodó költségvetési szerve.

**6. §**

A Képviselő-testület az önkormányzat adósságot keletkeztető ügyletekből fennálló kötelezettségeit az adósságot keletkeztető ügylet futamidejének végéig, valamint külön jogszabályban meghatározottak szerinti saját bevételét a rendelet *5. melléklete* szerint állapítja meg.

**7. §**

A költségvetési évben létrejött bevételi többlet felhasználásáról a képviselő-testület dönt.

8. §

A Képviselő-testület az Önkormányzat 2013. évi felhasználási ütemtervét a *6. melléklet* szerint határozza meg.

**9. §**

(1) A Képviselő-testület az önkormányzat 2013. évi költségvetésében az évközi többletigények, valamint az elmaradt bevételek pótlására szolgáló általános tartalékot 3 184 e Ft-banállapítja meg.

(2) A tartalék felhasználásáról a Képviselő-testület dönt.

**10. §.**

Ez a rendelet a kihirdetést követő napon lép hatályba. Rendelkezéseit 2013. január 1-jétől kell alkalmazni.

Novák András Dr. Papp László

polgármester körjegyző

Kihirdetve 2013. február 22.

Dr. Papp László

körjegyző

2